Incendiu într-o hală de producție din Timișoara. Aproximativ 100 de persoane s-au autoevacuat
Pompierii Timișeni au fost informați, vineri, 8 martie, despre producerea unui incendiu la hala de producție a unui operator economic situat pe strada Avram Imbroane din Timișoara.
Au fost alertate Detasamentele 1 si 2 Timișoara și s-au mobilizat 6 autospeciale de stingere, 2 autospeciale de primă intervenție și comandă, o autospecială de serviciu, 2 autoscari mecanice, 1 echipaj SMURD, o cisternă de 30.000 l și un motoventilator.
Începând cu ora 16:20 a fost activată Grupa Operativă la nivel inspectoratului.
Suprafața totală a halei este de aproximativ 10.000 mp și a fost inundată cu fum, iar incendiul s-a manifestat pe 200 mp.
CITEȘTE ȘI: Smoothie retras din magazinele Lidl. Produsul este contaminat cu o substanță care dăunează sănătății
Aproximativ 100 de persoane s-au autoevacuat în siguranță.
Serviciul Privat pentru Situații de Urgență al operatorului economic a acționat pentru stingerea incendiului.
Pompierii au ventilat întreg spațiul.